text: সুলুর এয়ার ফোর্স স্টেশন হল তামিলনাড়ু রাজ্যের কোয়েম্বাটুরের নিকটে সুলুরে অবস্থিত ভারতীয় বিমানবাহিনীর একটি বিমান ঘাঁটি। এটি হিন্ডন বিমান ঘাঁটির পরে ভারতের দ্বিতীয় বৃহত্তম বিমান ঘাঁটি। এটি একমাত্র ভারতের বিমান ঘাঁটি, যেখানে যুদ্ধবিমান, ক্যারিয়ার বিমান, ক্যারিয়ার হেলিকপ্টারস, অ্যাটাক চপ্টারস, একটি মেরামত ও সংস্কারের ডিপো, বায়ুসেনা হাসপাতাল, সাউদার্ন কমান্ডের উপ সদরদপ্তর, ইসিএইচএস সহ সমস্ত বিভাগ রয়েছে। এটি রয়্যাল নেভি ও ভারতীয় নৌবাহিনীর প্রাক্তন ঘাঁটি।
  
  ইতিহাস  
  ঘাঁটিটি ১৯৪০ সালে তৎকালীন ব্রিটিশ রাজের  রয়্যাল নেভির দ্বারা প্রতিষ্ঠিত হয়। এই ঘাঁটিটিকে এইচএমএস ভাইয়ারি বলা হত এবং দ্বিতীয় বিশ্বযুদ্ধের সময় দক্ষিণ-পূর্ব এশিয়ায় বিমান পরিচালনার জন্য আরএনএওয়াই সুলুর নামে পরিচিত বিমানের মেরামত কেন্দ্র ফ্লিট এয়ার আর্ম রয়্যাল নেভি এয়ার ইয়ার্ডের স্থাপন করা হয় ঘাঁটিটিতে। স্বাধীনতা সংগ্রাম চলাকালীন সময়ে ১৯৪২ আগস্ট ২৬ অগাস্ট ঘাঁটিটি পুড়িয়ে দেওয়া হয়। ১৯৪৩ সালে ভারতীয় রয়েল এয়ার ফোর্স সুলুর আসে, যা পরে ১৯৪৯ সালে কোচিনে স্থানান্তরিত হয়।
  
  পরিচালনাগত বিমান 
  এই ঘাঁটিটি ভারতীয় বিমানবাহিনীর ৫ টি ঘাঁটি মেরামত ডিপো এবং ৪৩ টি উইংয়ের জন্য একটি কেন্দ্র। ৩৩ নং স্কোয়াড্রন "হিমালয়ান গিজ" যা  মাঝারি পরিবহন বিমান আন্তোনভ আন-৩২ পরিচালনা করত সুলুর বিমান ঘাঁটিকে ভিত্তি করে। ঘাঁটিটিতে ১০৯ হেলিকপ্টার ইউনিট "নাইটস" অবস্থান করছে, এটি মি-১৭ ভি৫ পরিবহন হেলিকপ্টারগুলি পরিচালনা করে।  ২০১৮ সালের জুলাই মাস থেকে এয়ার ফোর্স স্টেশনটি ৪৫ নং স্কোয়াড্রন আইএএফ "ফ্লাইং ডাগারস" এর ঘাঁটি হিসাবে কাজ শুরু করে, যা এইচএএল তেজস পরিচালনা করে। ২০২০ সালের ২৭ শে মে এই বিমান ঘাঁটি থেকে ১৮ নং স্কোয়াড্রন "ফ্লাইং বুলেটস" চালু হয়।
  
  তথ্যসূত্র
  
  বহিঃসংযোগ
  
  বিষয়শ্রেণী:ভারতীয় বিমানবাহিনীর ঘাঁটি
  বিষয়শ্রেণী:তামিলনাড়ুর বিমানবন্দর
title: সুলুর বায়ুসেনা ঘাঁটি